pythainlp/thailaw-v1.0 huggingface dataset:
คําสั่งกรมบังคับ

ที่ 227/2535

เรื่อง ตั้งกรรมการการเก็บรักษาเงิน กรรมการเก็บรักษาเงินแทนชั่วคราว และกรรมการนําส่งเงินหรือรับเงิน หรือนําเงินไปจ่ายนอกที่ตั้งสํานักงานของสํานักงานบังคับคดีและวางทรัพย์ประจําศาล

---------------------------

          เพื่อให้การเก็บรักษาเงิน การนําส่งหรือรับเงิน หรือการนําเงินไปจ่ายนอกที่ตั้งสํานักงานบังคับคดีและ วางทรัพย์ประจําศาลเป็นไปด้วยความสะดวก เรียบร้อย และถูกต้องตามระเบียบของทางราชการ อาศัยอํานาจ ตามความในข้อ 53 แห่งระเบียบการเก็บรักษาเงินและการนําเงินส่งคลังของส่วนราชการ พ.ศ. 2520 จึงมีคําสั่งแต่งตั้งกรรมการเก็บรักษาเงิน กรรมการเก็บรักษาเงินแทนชั่วคราว กรรมการนําส่งเงินหรือรับเงิน หรือนําเงินไปจ่ายนอกที่ตั้งสํานักงานของสํานักงานบังคับคดีและวางทรัพย์ประจําศาล ดังต่อไปนี้


ข้อ ๑ กรรมการเก็บรักษาเงิน

          ให้ข้าราชการผู้ดํารงตําแหน่งดังต่อไปนี้เป็นกรรมการเก็บรักษาเงิน คือ

          1.1 หัวหน้าสํานักงานบังคับคดีและวางทรัพย์ประจําศาล

          1.2 เจ้าพนักงานพิทักษ์ทรัพย์หรือเจ้าพนักงานบังคับคดี อาวุโสรองจากหัวหน้าสํานักงาน 

          1.3 เจ้าพนักงานการเงินและบัญชี หรือเจ้าหน้าที่การเงินและบัญชี


ข้อ ๒ กรรมการเก็บรักษาเงินแทนชั่วคราว

          ในกรณีกรรมการเก็บรักษาเงินตามข้อ 1 ผู้ใดไม่สามารถปฏิบัติหน้าที่กรรมการ 

          เก็บรักษาเงินได้ ให้ข้าราชการ ผู้ดํารงตําแหน่งต่อไปนี้เป็นกรรมการเก็บรักษาเงินแทนชั่วคราว ตามจํานวนกรรมการเก็บรักษาเงิน ผู้ซึ่งไม่สามารถปฏิบัติหน้าที่ได้ คือ

          2.1 เจ้าพนักงานพิทักษ์ทรัพย์ หรือเจ้าพนักงานบังคับคดี 

          2.2 เจ้าพนักงานการเงินและบัญชี หรือเจ้าหน้าที่การเงินและบัญชี

          กรณีสํานักงานบังคับคดีและวางทรัพย์ประจําศาลใดมีข้าราชการไม่เพียงพอที่จะมอบหมาย ให้เป็นกรรมการเก็บรักษาเงินหรือกรรมการเก็บรักษาเงินแทนชั่วคราว ให้หัวหน้าสํานักงานบังคับคดีและวางทรัพย์ ประจําศาลรายงานผู้พิพากษาหัวหน้าศาลนั้น เพื่อขอให้มีคําสั่งมอบหมายให้ข้าราชการธุรการของศาลเข้าร่วม เป็นกรรมการเก็บรักษาเงินหรือกรรมการเก็บรักษาเงินแทนชั่วคราว ทั้งนี้ ให้รายงานอธิบดีกรมบังคับคดีทราบด้วย 


ข้อ ๓ กรรมการส่งเงินหรือรับเงิน หรือนําเงินไปจ่ายนอกที่ตั้งสํานักงาน

          ให้ข้าราชการผู้ดํารงตําแหน่งดังต่อไปนี้ เป็นกรรมการควบคุมเงินไปส่งหรือรับหรือนําเงินไปจ่ายนอกที่ตั้งสํานักงาน คือ

          3.1 เจ้าพนักงานพิทักษ์ทรัพย์ หรือเจ้าพนักงานบังคับคดี

          3.2 เจ้าพนักงานการเงินและบัญชี หรือเจ้าหน้าที่การเงินและบัญชี

          กรณีการนําส่งหรือรับเงิน หรือนําเงินไปจ่ายนอกที่ตั้งสํานักงานซึ่งเป็นเงินสดจํานวนมากหรือสถานที่ที่จะนําเงินไปส่ง หรือรับเงินหรือนําเงินไปจ่ายนอกที่ตั้งสํานักงานอยู่ห่างไกล หรือมีกรณีอื่นใด จะไม่ปลอดภัยแก่เงิน ให้หัวหน้าสํานักงานบังคับคดีและวางทรัพย์ประจําศาลเป็นผู้พิจารณาจัดให้เจ้าพนักงาน ตํารวจคอยควบคุมความปลอดภัยด้วย


ข้อ ๔ ให้กรรมการดังกล่าวปฏิบัติตามที่กําหนดไว้ในระเบียบการเก็บรักษาเงินและการนําเงิน ส่งคลังของส่วนราชการ พ.ศ. 2520 โดยเคร่งครัด และให้หัวหน้าสํานักงานบังคับคดีและวางทรัพย์ประจําศาล มอบหมายให้ข้าราชการ ผู้ดํารงตําแหน่งดังกล่าวปฏิบัติตามคําสั่งนี้

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 16 กรกฎาคม พ.ศ.2535

 

 

(นายศิวะ บุญ จนสุนทร)

อธิบดีกรมบังคับคดี
คําสั่งกรมบังคับคดี

ที่ 186/2535

เรื่อง ข้อกําหนดและวิธีดําเนินการเกี่ยวกับเงินสวัสดิการกรมบังคับคดี พ.ศ. 2527

-------------------------

          เพื่อให้การจ่ายเงินสงเคราะห์ตามคําสั่งกรมบังคับคดี ที่ 29/2527 ลงวันที่ 9 มีนาคม 2527 เรื่อง ข้อกําหนดและวิธีดําเนินการเกี่ยวกับเงินสวัสดิการกรมบังคับคดี พ.ศ. 2527 เหมาะสมแก่สภาวะ เศรษฐกิจในปัจจุบันยิ่งขึ้น จึงให้ยกเลิกความใน 2 (2.1) แห่งคําสั่งดังกล่าวแล้วให้ใช้ข้อความต่อไปนี้แทน

          2.1 สําหรับการถึงแก่กรรมของข้าราชการและลูกจ้าง, คู่สมรส, บุพการีหรือบุตร ของข้าราชการและลูกจ้าง จ่ายรายละ 1,000 บาท เว้นแต่ อธิบดีกรมบังคับคดีหรือประธานคณะกรรมการฯ พิจารณาเห็นสมควรเป็นอย่างอื่นๆ

          นอกจากที่ยกเลิกนี้ให้เป็นไปตามคําสั่งเดิมทุกประการ

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 12 มิถุนายน พ.ศ. 2535

 

(นายจิระ บุญพจนสุนทร)

อธิบดีกรมบังคับคดี
คําสั่งกรมบังคับคดี

ที่ 415/2536

เรื่อง ตั้งกรรมการเก็บรักษาเงิน กรรมการเก็บรักษาเงินแดนชั่วคราว

กรรมการส่งหรือรับเงินของกรมบังคับคดี

---------------------------------

          ตามที่กรมบังคับคดีได้มีคําสั่งที่ 268/2555 ลงวันที่ 17 สิงหาคม 2535 ทั้งกรรมการ เก็บรักษาเงิน กรรมการเก็บรักษาเงินแทนชั่วคราว กรรมการนําส่งหรือรับเงินของกรมบังคับคดี ตาม ระเบียบการเก็บรักษาเงินและการนําเงินส่งคลังของส่วนราชการ พ.ศ. 2550 นั้น

          บัดนี้ เห็นสมควรแต่งตั้งกรรมการเก็บรักษาเงิน กรรมการเก็บรักษาเงินแทนชั่วคราว กรรมการนําส่งหรือรับเงินของกรมบังคับคดี กระทรวงยุติธรรมขึ้นใหม่ โดยให้ยกเลิกคําสั่งกรมบังคับคดี 268/2535 ลงวันที่ 17 สิงหาคม 2555 จึงแต่งตั้งกรรมการเก็บรักษาเงิน กรรมการเก็บรักษาเงินแทน ชั่วคราว กรรมการนําส่งหรือรับเงินของกรมบังคับคดี กระทรวงยุติธรรม ดังนี้


อื่นๆ - ก. กรรมการเก็บรักษาเงิน

1. ผู้อํานวยการกองคลัง (นางจํานงค์ ฉายานนท์) เป็นกรรมการ 

2. หัวหน้าฝ่ายบัญชีเงินในคดี (นางสุดาวัลย์ โลกโบว์) เป็นกรรมการ 

3. หัวหน้าฝ่ายการเงิน (นางปรียา มาลีเวชรพงศ์) เป็นกรรมการ


อื่นๆ - ข. กรรมการเก็บรักษาเงินแทนชั่วคราว

          ในกรณีที่กรรมการเก็บรักษาเงินในข้อ ก. ผู้ใดไม่สามารถปฏิบัติหน้าที่กรรมการได้ ให้ ข้าราชการดังต่อไปนี้เป็นกรรมการเก็บรักษาเงินแทนชั่วคราวตามจํานวนกรรมการเก็บรักษาเงิน ซึ่งไม่สามารถ ปฏิบัติหน้าที่กรรมการได้ คือ

1. หัวหน้าฝ่ายพัสดุ (นางนงลักษณ์ ยุติธาดา) เป็นกรรมการ

2. หัวหน้าฝ่ายบัญชีและงบประมาณ (ม.ล.ผกาพรรณ สันติกุญชร) เป็นกรรมการ 

3. นักวิชาการเงินและบัญชี 7 (นางสาวสุเพ็ญมี วานิชพงศ์) เป็นกรรมการ 


อื่นๆ - ค. กรรมการนําส่งหรือรับเงิน หรือการนําเงินไปจ่ายนอกที่ตั้งสํานักงาน

          ให้ข้าราชการดังต่อไปนี้ เป็นกรรมการควบคุมเงินไปส่งหรือรับเงิน หรือนําเงินไปจ่าย นอกที่ตั้งสํานักงาน คือ

1. หัวหน้าฝ่ายการเงิน (นางปรียา มาลีเวชรพงศ์) เป็นกรรมการ

2. เจ้าหน้าที่บริหารงานการเงินและบัญชี 6 (นางศุภมาศ เหมไทรย์) เป็นกรรมการ 

3. เจ้าหน้าที่บริหารงานการเงินและบัญชี 5 (นางสุภรา กงสุวรรณ) เป็นกรรมการ

4. เจ้าหน้าที่บริหารงานการเงินและบัญชี 5 (นางพจนีย์ ระบบกิจการดี) เป็นกรรมการ 

5. เจ้าพนักงานการเงินและบัญชี 4 (นางสาวอนงค์ เที่ยงตรง) เป็นกรรมการ 

6. เจ้าหน้าที่การเงินและบัญชี 4 (นางสาวสุดารัตน์ สุภาพวิบูลย์) เป็นกรรมการ 

7. เจ้าหน้าที่การเงินและบัญชี 4 (นางสาววรรณี ธีรพลวานิชกุล) เป็นกรรมการ 

8. เจ้าหน้าที่การเงินและบัญชี 4 (นางสาวสมัย ห่วงเภตรา) เป็นกรรมการ 

9. เจ้าหน้าที่การเงินและบัญชี 4 (นางประชุมพร ทองนิล) เป็นกรรมการ 

10. เจ้าหน้าที่การเงินและบัญชี 3 (นางนงนุช ฉัตรวิริยะเลิศ) เป็นกรรมการ

          ให้ข้าราชการดังกล่าวข้างต้นจํานวนอย่างน้อย 2 คน เป็นกรรมการรับผิดชอบร่วมกันควบคุมเงิน ไปส่งหรือรับเงิน หรือนําเงินไปจ่ายนอกที่ตั้งสํานักงาน

          ถ้ากรณีการนําส่งเงิน หรือนําเงินไปจ่ายนอกที่ตั้งสํานักงานเป็นเงินสดมีจํานวนมาก หรือสถานที่ ที่จะนําเงินส่งอยู่ห่างไกล หรือกรณีอื่นใด ซึ่งเห็นว่าจะไม่ปลอดภัยแก่เงินที่นําส่ง ให้ผู้อํานวยการกองคลัง หรือหัวหน้าฝ่ายการเงินเป็นผู้พิจารณาจัดให้มีเจ้าหน้าที่ตํารวจ หรือข้าราชการอื่นอย่างน้อยหนึ่งคนไปช่วย ควบคุมรักษาความปลอดภัยด้วยก็ได้

          ทั้งนี้ ให้กรรมการดังกล่าวปฏิบัติการตามที่กําหนดไว้ในระเบียบการเก็บรักษาเงิน และการนําเงิน ส่งคลังของส่วนราชการ พ.ศ.2520 ตั้งแต่บัดนี้ เป็นต้นไป


ผู้มีอํานาจลงนาม - สั่ง ณ วันที่ 12 ธันวาคม พ.ศ. 2536

 

(นายประมาณ ตียะไพบูลย์สิน)

อธิบดีกรมบังคับคดี
คําสั่งกรมบังคับคดี

ที่ 393/2536

เรื่อง การยกเลิกคําสั่งกรมบังคับคดี เกี่ยวกับระเบียบว่าด้วยเงินสวัสดิการกรมบังคับคดี

------------------------

          ตามที่คณะกรรมการสวัสดิการกรมบังคับคดี ได้ประกาศใช้ระเบียบสวัสดิการกรมบังคับคดี ว่าด้วยการสงเคราะห์ข้าราชการและลูกจ้าง พ.ศ. 2536 และกรมบังคับคดีได้ประกาศใช้ระเบียบว่าด้วยการ ให้กู้ยืมเงินสวัสดิการของมูลนิธิประมาณ ขันชื่อ เพื่อสวัสดิการกรมบังคับคดี พ.ศ. 2536 ลงวันที่ 8 พฤศจิกายน 2536 แล้วนั้น จึงให้ยกเลิกคําสั่งเกี่ยวกับเงินสวัสดิการ ดังต่อไปนี้


ข้อ ๑ คําสั่งกรมบังคับคดี ที่ 75/2525 ลงวันที่ 2 มิถุนายน 2525 เรื่อง ระเบียบว่าด้วยเงินสวัสดิการกรมบังคับคดี พ.ศ. 2525


ข้อ ๒ คําสั่งกรมบังคับคดี ที่ 29/2527 ลงวันที่ 9 มีนาคม 2527 เรื่อง ข้อกําหนดและวิธีดําเนินการ เกี่ยวกับเงินสวัสดิการกรมบังคับคดี พ.ศ. 2529


ข้อ ๓ คําสั่งกรมบังคับคดี ที่ 85/2525 ลงวันที่ 9 เมษายน 2529 เรื่อง ข้อกําหนดและวิธีการดําเนินการเกี่ยวกับเงินสวัสดิการกรมบังคับคดี (ฉบับที่ 2) พ.ศ. 2529


ข้อ ๔ คําสั่งกรมบังคับคดี ที่ 186/2535 ลงวันที่ 12 มิถุนายน 2535 เรื่อง ข้อกําหนดและวิธี ดําเนินการเกี่ยวกับเงินสวัสดิการกรมบังคับคดี พ.ศ. 2527


ผู้มีอํานาจลงนาม - สั่ง ณ วันที่ 30 พฤศจิกายน พ.ศ. 2536

 

 

(นายประมาณ ตียะไพบูลย์อื่น)

อธิบดีกรมบังคับคดี
ระเบียบสํานักนายกรัฐมนตรี

ว่าด้วยการพัสดุ (ฉบับที่ 5)

พ.ศ. 2542

--------------------

          โดยที่เป็นการสมควรปรับปรุงระเบียบสํานักนายกรัฐมนตรี ว่าด้วยการพัสดุ พ.ศ. 2535 และที่แก้ไขเพิ่มเติมให้เหมาะสมยิ่งขึ้น

          อาศัยอํานาจตามความในมาตรา 11 (8) แห่งพระราชบัญญัติระเบียบ บริหารราชการแผ่นดิน พ.ศ. 2534 นายกรัฐมนตรีโดยความเห็นชอบของ คณะรัฐมนตรี จึงวางระเบียบไว้ดังต่อไปนี้


ข้อ ๑ ระเบียบนี้เรียกว่า “ระเบียบสํานักนายกรัฐมนตรี ว่าด้วยการพัสดุ (ฉบับที่ 5) พ.ศ. 2542


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป


ข้อ ๓ ให้ยกเลิกความในบทนิยามคําว่า “โรงงานที่ได้รับการรับรองระบบ คุณภาพ” ในข้อ 5 แห่งระเบียบสํานักนายกรัฐมนตรี ว่าด้วยการพัสดุ พ.ศ. 2535 ซึ่งแก้ไขเพิ่มเติมโดยระเบียบสํานักนายกรัฐมนตรี ว่าด้วยการพัสดุ (ฉบับที่ 3) พ.ศ. 2535 และให้ใช้ความต่อไปนี้แทน

          “โรงงานที่ได้รับการรับรองระบบคุณภาพ” หมายความว่า โรงงานที่ได้รับ การรับรองระบบคุณภาพ ตามมาตรฐานเลขที่ มอก. 9001 หรือ มอก. 9002ในกิจการและขอบข่ายที่ได้รับการรับรองจากสํานักงานมาตรฐานผลิตภัณฑ์อุตสาหกรรม หรือสถาบันรับรองมาตรฐาน ไอ เอส โอ หรือหน่วยงานที่กระทรวงอุตสาหกรรม ให้การรับรองระบบงาน (accreditation)”


ผู้มีอํานาจลงนาม - ประกาศ ณ วันที่ 3 มิถุนายน พ.ศ. 2542

 

พิชัย รัตตกุล

รองนายกรัฐมนตรี รักษาราชการแทน

นายกรัฐมนตรี
ระเบียบสํานักนายกรัฐมนตรี

ว่าด้วยการพัสดุ (ฉบับที่ 6) พ.ศ. 2545

----------------------

          โดยที่เป็นการสมควรปรับปรุงระเบียบสํานักนายกรัฐมนตรีว่าด้วยการพัสดุ และที่แก้ไขเพิ่มเติมเพื่อให้สอดคล้องกับพระราชบัญญัติปรับปรุง พ.ศ. 2535 กระทรวง ทบวง กรม พ.ศ. 2545 มาตรา 10 และมาตรา 47 ประกอบกับพระราชกฤษฎีกาโอนกิจการบริหารและอํานาจหน้าที่ของส่วนราชการให้เป็นไปตามพระราชบัญญัติปรับปรุงกระทรวง ทบวง กรม พ.ศ. 2545 พ.ศ. 2545 มาตรา 12 และมาตรา 161 คณะรัฐมนตรีจึงวางระเบียบไว้ดังนี้


ข้อ ๑ ระเบียบนี้เรียกว่า “ระเบียบสํานักนายกรัฐมนตรี ว่าด้วยการพัสดุ (ฉบับที่ 6) พ.ศ. 2545”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป


ข้อ ๓ ให้ยกเลิกความใน ข้อ 4 แห่งระเบียบสํานักนายกรัฐมนตรีว่าด้วย การพัสดุ พ.ศ. 2535 และที่แก้ไขเพิ่มเติม และให้ใช้ความต่อไปนี้แทน

          “ข้อ 4 ให้ปลัดกระทรวงการคลัง เป็นผู้รักษาการตามระเบียบนี้”


ข้อ ๔ ให้ยกเลิกความในข้อ 11 แห่งระเบียบสํานักนายกรัฐมนตรี ว่าด้วย การพัสดุ พ.ศ. 2535 และที่แก้ไขเพิ่มเติม และให้ใช้ความต่อไปนี้แทน

          “ข้อ 11 ให้มีคณะกรรมการว่าด้วยการพัสดุ เรียกโดยย่อว่า “กวพ. ประกอบด้วยปลัดกระทรวงการคลัง เป็นประธานกรรมการ อธิบดีกรมบัญชีกลาง ผู้แทนกระทรวงกลาโหม ผู้แทนสํานักงานการตรวจเงินแผ่นดิน ผู้แทนสํานักงานอัยการสูงสุด ผู้แทนสํานักงบประมาณ ผู้แทนสํานักงานคณะกรรมการกฤษฎีกา ผู้แทน สํานักงาน ป.ป.ช. ผู้แทนสํานักงานปลัดสํานักนายกรัฐมนตรี ผู้แทนสํานักงานบริหาร หนี้สาธารณะ ผู้แทนสํานักงานมาตรฐานผลิตภัณฑ์อุตสาหกรรม และผู้ทรงคุณวุฒิ ซึ่งนายกรัฐมนตรีแต่งตั้งไม่เกินห้าคน เป็นกรรมการ และให้เจ้าหน้าที่กรมบัญชีกลาง เป็นกรรมการและเลขานุการ กับให้ กวพ. แต่งตั้งผู้ช่วยเลขานุการไม่เกินสองคน ผู้ทรงคุณวุฒิซึ่งนายกรัฐมนตรีแต่งตั้ง มีวาระอยู่ในตําแหน่งคราวละสองปี ผู้ทรงคุณวุฒิซึ่งพ้นจากตําแหน่งอาจได้รับแต่งตั้งอีกได้”


ข้อ ๕ ให้เพิ่มความต่อไปนี้เป็น (6) ในข้อ 18 แห่งระเบียบสํานักนายก รัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม

          “(6) วิธีประมูลด้วยระบบอิเล็กทรอนิกส์ตามหลักเกณฑ์ที่กระทรวงการคลัง กําหนด”


ผู้มีอํานาจลงนาม - ประกาศ ณ วันที่ 23 ธันวาคม พ.ศ. 2545

 

พันตํารวจโท ทักษิณ ชินวัตร

นายกรัฐมนตรี
ระเบียบกระทรวงยุติธรรม

ว่าด้วยการบังคับคดีล้มละลายและการชําระบัญชี (ฉบับที่ 5)

พ.ศ. 2543

----------------

          โดยที่เป็นการสมควรแก้ไขระเบียบกระทรวงยุติธรรมว่าด้วยการบังคับคดี ล้มละลายและการชําระบัญชีเพื่อให้สอดคล้องกับพระราชบัญญัติล้มละลาย (ฉบับที่ 5) พ.ศ. 2542 กระทรวงยุติธรรมจึงวางระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบกระทรวงยุติธรรมว่าด้วยการบังคับคดี ล้มละลายและการชําระบัญชี (ฉบับที่ 5) พ.ศ. 2543


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไป


ข้อ ๓ ให้ยกเลิกความในข้อ 43 แห่งระเบียบกระทรวงยุติธรรมว่าด้วย การบังคับคดีล้มละลายและการชําระบัญชี พ.ศ. 2520 และให้ใช้ความต่อไปนี้แทน 

          “ข้อ 43 บุคคลล้มละลายผู้ใดประสงค์จะขอให้ศาลมีคําสั่งปลดจาก ล้มละลายต้องวางเงินเพื่อเป็นประกันค่าธรรมเนียมและค่าใช้จ่ายต่อเจ้าพนักงาน พิทักษ์ทรัพย์ไม่เกินห้าพันบาท”


ข้อ ๔ ให้ยกเลิกความในข้อ 83 วรรคหนึ่ง แห่งระเบียบกระทรวงยุติธรรม ว่าด้วยการบังคับคดีล้มละลายและการชําระบัญชี พ.ศ. 2520 ซึ่งแก้ไขเพิ่มเติม โดยระเบียบกระทรวงยุติธรรมว่าด้วยการบังคับคดีล้มละลายและการชําระบัญชี (ฉบับที่ 4) พ.ศ. 2528 และให้ใช้ความต่อไปนี้แทน

          “ข้อ 83 คดีล้มละลายของศาลล้มละลายกลาง ให้กองคลัง กรมบังคับคดี เป็นผู้รับจ่ายและรักษาเงิน เว้นแต่อธิบดีกรมบังคับคดีมีคําสั่งเป็นอย่างอื่น”


ข้อ ๕ ให้ยกเลิกความในข้อ 88 แห่งระเบียบกระทรวงยุติธรรมว่าด้วย การบังคับคดีล้มละลายและการชําระบัญชี พ.ศ. 2520 และให้ใช้ความต่อไปนี้แทน 

          “ข้อ 88 บรรดาคําร้องและคําขอที่ยื่นต่อเจ้าพนักงานพิทักษ์ทรัพย์ ให้ใช้ i กระดาษแบบพิมพ์ตามที่กรมบังคับคดีได้จัดไว้โดยปิดอากรแสตมป์ตามกฎหมาย ให้เจ้าหน้าที่ซึ่งมีหน้าที่รับคําคู่ความและเอกสารตรวจดูว่าได้เสียค่าธรรมเนียมครบถ้วน แล้วจึงรับไว้

          เมื่อมีกรณีต้องใช้แบบพิมพ์ตามวรรคหนึ่ง คู่ความอาจจัดทําเอกสารตามรูปแบบ แห่งแบบพิมพ์นั้นด้วยวิธีการใดๆ โดยไม่จําเป็นต้องใช้กระดาษแบบพิมพ์ตามที่ กรมบังคับคดีจัดไว้ให้ก็ได้”


ข้อ ๖ ความในข้อ 3 ให้ใช้บังคับแก่คดีล้มละลายที่ยื่นฟ้องต่อศาลตั้งแต่ วันที่พระราชบัญญัติล้มละลาย (ฉบับที่ 5) พ.ศ. 2542 มีผลบังคับใช้เป็นกฎหมาย 


ข้อ ๗ ความในข้อ 4 ไม่ใช้บังคับแก่บรรดาคดีล้มละลายที่ยังไม่ถึงที่สุด ในวันเปิดทําการของศาลล้มละลายกลางซึ่งไม่ได้โอนมาพิจารณาในศาลล้มละลายกลาง หรือคดีที่อยู่ระหว่างปฏิบัติการของเจ้าพนักงานพิทักษ์ทรัพย์ในวันเปิดทําการของ ศาลล้มละลายกลาง และให้ใช้ระเบียบกระทรวงยุติธรรมว่าด้วยการบังคับคดีล้มละลาย และการชําระบัญชี พ.ศ. 2520 ที่ใช้อยู่ในขณะนั้นมาใช้บังคับแก่คดีดังกล่าว


ผู้มีอํานาจลงนาม - ประกาศ ณ วันที่ 6 กรกฎาคม พ.ศ. 2543

 

สุทัศน์ เงินหมื่น

รัฐมนตรีว่าการกระทรวงยุติธรรม
ระเบียบกระทรวงยุติธรรม

ว่าด้วยการบังคับคดีล้มละลายและการชําระบัญชี (ฉบับที่ 7)

พ.ศ. 2548

---------------------

          โดยที่เป็นการสมควรแก้ไขระเบียบกระทรวงยุติธรรมว่าด้วยการบังคับคดีล้มละลายและ การชําระบัญชี เพื่อให้สอดคล้องกับพระราชบัญญัติล้มละลาย (ฉบับที่ 7) พ.ศ. 2547 กระทรวง ยุติธรรมจึงวางระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบกระทรวงยุติธรรม ว่าด้วยการบังคับคดีล้มละลายและ การชําระบัญชี (ฉบับที่ 2) พ.ศ. 2548


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไป


ข้อ ๓ ให้เพิ่มความดังต่อไปนี้ เป็นข้อ 49/1 ข้อ 49/2 และข้อ 49/2 ในหมวดที่ 2 บทที่ 8 การปลดจากล้มละลาย แห่งระเบียบกระทรวงยุติธรรมว่าด้วยการบังคับคดีล้มละลายและ การชําระบัญชี พ.ศ. 2520

          “ข้อ 49/1 ในกรณีที่บุคคลล้มละลายได้รับการปลดจากล้มละลาย เมื่อพ้นระยะเวลาตาม กฎหมาย ให้เจ้าพนักงานพิทักษ์ทรัพย์ออกประกาศตามแบบ ล. 25/1 และ โฆษณาการปลดจาก ล้มละลายตามข้อ 1

          หากปรากฏว่ายังมีทรัพย์สินในคดีล้มละลายอันอาจแบ่งให้แก่เจ้าหนี้ได้ ให้เจ้าพนักงานพิทักษ์ทรัพย์ ดําเนินการต่อไปจนแล้วเสร็จและจัดแบ่งให้แก่เจ้าหนี้ หรือในกรณีไม่ปรากฏทรัพย์สินให้เจ้าพนักงาน พิทักษ์ทรัพย์รายงานผลการปฏิบัติงานต่อศาล

          ข้อ 49/2 ถ้าปรากฏว่าบุคคลล้มละลายคนใดมิได้ให้ความร่วมมือกับเจ้าพนักงานพิทักษ์ทรัพย์ ในการรวบรวมทรัพย์สินโดยไม่มีเหตุอันควร ก่อนพ้นระยะเวลาสามปีนับแต่ศาลพิพากษาให้ล้มละลาย ให้เจ้าพนักงานพิทักษ์ทรัพย์ยื่นคําขอต่อศาลให้หยุดนับระยะเวลาปลดจากล้มละลาย

          ข้อ 49/3 เมื่อศาลมีคําสั่งให้หยุดนับระยะเวลาไว้แล้ว ต่อมาบุคคลล้มละลายได้ยื่นคําขอ ต่อศาลให้ยกเลิกเปลี่ยนแปลงคําสั่งดังกล่าว เมื่อเจ้าพนักงานพิทักษ์ทรัพย์ได้รับหมายกําหนดวันนัดไต่สวนของศาลแล้ว ให้เจ้าพนักงานพิทักษ์ทรัพย์แจ้งกําหนดนัดดังกล่าวให้เจ้าหนี้ทั้งหลายทราบล่วงหน้า ไม่น้อยกว่าเจ็ดวัน”


ผู้มีอํานาจลงนาม - ประกาศ ณ วันที่ 19 สิงหาคม พ.ศ. 2548

 

พลตํารวจเอก ชิดชัย วรรณสถิตย์

รัฐมนตรีว่าการกระทรวงยุติธรรม
ระเบียบกรมบังคับ

ว่าด้วยการอยู่เวรรักษาการในหน่วยราชการต่าง ๆ ของกรมบังคับคดี (ฉบับที่ 2)

พ.ศ. 2541

------------------------

          โดยที่เห็นสมควรแก้ไขระเบียบกรมบังคับคดีว่าด้วยการอยู่เวรรักษาการณ์ในหน่วยราชการ ต่าง ๆของกรมบังคับคดีให้เหมาะสมยิ่งขึ้น กรมบังคับคดีจึงวางระเบียบไว้ดังต่อไปนี้


ข้อ ๑ ระเบียบนี้เรียกว่า “ระเบียบกรมบังคับคดีว่าด้วยการอยู่เวรรักษาการณ์ในหน่วยราชการ ต่าง ๆ ของกรมบังคับคดี (ฉบับที่ 2) พ.ศ. 2541


ข้อ ๒ ให้ยกเลิกความในข้อ 12 ของระเบียบกรมบังคับคดีว่าด้วยการอยู่เวรรักษาการณ์ใน หน่วยราชการต่าง ๆ ของกรมบังคับคดี พ.ศ. 2540 โดยให้ใช้ความต่อไปนี้แทน. 

          “ข้อ 12 หน้าที่ตรวจเวร

          (1) ตรวจตราให้ยามรักษาการณ์หรือเจ้าหน้าที่รักษาความปลอดภัย เสมียนเจรและหัวหน้าเวร ปฏิบัติหน้าที่ตามที่ระบุไว้โดยเคร่งครัด และให้เดินตรวจความเรียบร้อยภายในบริเวณซึ่งอยู่เวร รักษาสถานที่ราชการด้วย

          (2) ผู้ตรวจเวร ไม่จําต้องอยู่เวรประจํา แต่ต้องมาตรวจเวรอย่างน้อยวันละครั้ง ในกรณี ผู้ตรวจเวรกลางคืนต้องมาตรวจเวรในช่วงเวลา 20.00 - 24.00 นาฬิกา ของวันที่มีหน้าที่ตรวจเวร และ เมื่อได้ตรวจเวรแล้วให้บันทึกไว้ในบัญชีเวรด้วยว่าตรวจเวลาเท่าใด กลับเมื่อใด และมีผู้อยู่เวรรักษาการณ์ครบถ้วนหรือไม่”


ข้อ ๓ ให้ใช้ระเบียบนี้ตั้งแต่วันที่ 1 กุมภาพันธ์ 2541 เป็นต้นไป


ผู้มีอํานาจลงนาม - ประกาศ ณ วันที่ 30 มกราคม พ.ศ. 2541

 

(ลงชื่อ) วัฒนชัย โชติชูตระกูล

(นายวัฒนชัย โชติชูตระกูล)

อธิบดีกรมบังคับคดี
ประกาศคณะกรรมการกํากับและส่งเสริมการประกอบธุรกิจประกันภัย

เรื่อง กําหนดหลักเกณฑ์ วิธีการออก การเสนอขายกรมธรรม์ประกันภัย และการปฏิบัติหน้าที่

ของตัวแทนประกันวินาศภัย นายหน้าประกันวินาศภัย และธนาคาร (ฉบับที่ 2)

พ.ศ. 2554

-----------------------------

          อาศัยอํานาจตามความในมาตรา 37 (6) และมาตรา 65/2 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 7/2554 เมื่อวันที่ 22 กรกฎาคม พ.ศ. 2554 คณะกรรมการกํากับและส่งเสริมการประกอบธุรกิจประกันภัยออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศคณะกรรมการกํากับและส่งเสริมการประกอบธุรกิจประกันภัย เรื่อง กําหนดหลักเกณฑ์ วิธีการออก การเสนอขายกรมธรรม์ประกันภัยและการปฏิบัติหน้าที่ของตัวแทนประกันวินาศภัย นายหน้าประกันวินาศภัย และธนาคาร (ฉบับที่ 2) พ.ศ. 2554”


ข้อ ๒ ประกาศนี้ให้มีผลใช้บังคับตั้งแต่วันประกาศเป็นต้นไป


ข้อ ๓ ให้ยกเลิกความใน 17.1 ของข้อ 17 แห่งประกาศคณะกรรมการกํากับและส่งเสริมการประกอบธุรกิจประกันภัย เรื่อง กําหนดหลักเกณฑ์ วิธีการออก การเสนอขายกรมธรรม์ประกันภัยและการปฏิบัติหน้าที่ของตัวแทนประกันวินาศภัย นายหน้าประกันวินาศภัย และธนาคาร พ.ศ. 2552 และใช้ความต่อไปนี้แทน

          “17.1 ผู้ที่ทําหน้าที่ในการเสนอขายต้องเป็นพนักงานของธนาคารที่ได้รับใบอนุญาตเป็นนายหน้าประกันวินาศภัยเท่านั้น เว้นแต่ กรณีที่มีโครงการโอนหรือรับโอนกิจการ หรือควบกันของธนาคาร โดยได้รับความเห็นชอบจากธนาคารแห่งประเทศไทย ในช่วงระยะเวลาที่ได้รับความเห็นชอบให้ดําเนินการตามโครงการโอนหรือรับโอนกิจการ หรือควบกัน ผู้ที่ทําหน้าที่ในการเสนอขายอาจเป็นพนักงานที่ได้รับใบอนุญาตเป็นนายหน้าประกันวินาศภัยของธนาคารที่เป็นคู่สัญญาตามโครงการโอนหรือรับโอนกิจการ หรือควบกันที่ได้รับความเห็นชอบก็ได้”


ผู้มีอํานาจลงนาม - ประกาศ ณ วันที่ 28 กรกฎาคม พ.ศ. 2554

 

อารีพงศ์  ภู่ชอุ่ม

ปลัดกระทรวงการคลัง

ประธานคณะกรรมการกํากับและส่งเสริมการประกอบธุรกิจประกันภัย
ประกาศคณะกรรมการกํากับและส่งเสริมการประกอบธุรกิจประกันภัย

เรื่อง หลักเกณฑ์ วิธีการและเงื่อนไขในการขอรับใบอนุญาต การอนุญาต การขึ้นทะเบียนและการขอ

ต่ออายุใบอนุญาตเป็นผู้ประเมินวินาศภัย การตรวจสอบและประเมินวินาศภัยที่ต้องดําเนินการโดย

ผู้ประเมินวินาศภัย (ฉบับที่ 2) พ.ศ. 2554

-----------------------------------------

          อาศัยอํานาจตามความในมาตรา 35/1 มาตรา 35/2 และมาตรา 35/4 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัยครั้งที่ 11/2554 เมื่อวันที่ 4 พฤศจิกายน พ.ศ. 2554 คณะกรรมการกํากับและส่งเสริมการประกอบธุรกิจประกันภัย ออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการและเงื่อนไขในการขอรับใบอนุญาต การอนุญาต การขึ้นทะเบียนและการขอต่ออายุใบอนุญาตเป็นผู้ประเมินวินาศภัย การตรวจสอบและประเมินวินาศภัยที่ต้องดําเนินการโดยผู้ประเมินวินาศภัย (ฉบับที่ 2) พ.ศ. 2554”


ข้อ ๒ ประกาศนี้ให้ใช้บังคับตั้งแต่วันประกาศเป็นต้นไป


ข้อ ๓ ให้เพิ่มความต่อไปนี้เป็น ข้อ 11 แห่งประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการและเงื่อนไขในการขอรับใบอนุญาต การอนุญาต การขึ้นทะเบียนและการขอต่ออายุใบอนุญาตเป็นผู้ประเมินวินาศภัย การตรวจสอบและประเมินวินาศภัยที่ต้องดําเนินการโดยผู้ประเมินวินาศภัย พ.ศ. 2552

          “ข้อ 11 ความสูญเสียหรือความเสียหายต่อทรัพย์สินที่เอาประกันภัยไม่ว่าทั้งหมดหรือบางส่วนซึ่งมีจํานวนเงินเอาประกันภัยตั้งแต่ห้าสิบล้านบาทขึ้นไป อันเกิดจากอุทกภัยครั้งใหญ่ของประเทศที่เกิดขึ้นในปี พ.ศ. 2554 บริษัทโดยความยินยอมของผู้เอาประกันภัยอาจมอบหมายให้บุคคลที่มีความรู้ความเชี่ยวชาญในสาขาต่าง ๆ เป็นผู้กระทําการประเมินความเสียหายก็ได้ โดยให้ถือว่าเป็นการดําเนินการตามข้อ 7 แห่งประกาศนี้แล้ว”


ผู้มีอํานาจลงนาม - ประกาศ ณ วันที่ 28 พฤศจิกายน พ.ศ. 2554

 

อารีพงศ์  ภู่ชอุ่ม

ปลัดกระทรวงการคลัง

ประธานคณะกรรมการกํากับและส่งเสริมการประกอบธุรกิจประกันภัย
ประกาศสํานักงานคณะกรรมการกํากับและส่งเสริม

การประกอบธุรกิจประกันภัย

เรื่อง กําหนดหลักสูตรและวิธีการ การอบรมความรู้เกี่ยวกับการประกันวินาศภัย

สําหรับผู้ขอรับและขอต่ออายุใบอนุญาตเป็นตัวแทนประกันวินาศภัยและนายหน้าประกันวินาศภัย

(ฉบับที่ 2)

พ.ศ. 2557

---------------------------------

          อาศัยอํานาจตามความในมาตรา 65 และมาตรา 72 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 สํานักงานคณะกรรมการกํากับและส่งเสริมการประกอบธุรกิจประกันภัย จึงออกประกาศไว้ ดังนี้


ข้อ ๑ ประกาศนี้เรียกว่า “ประกาศสํานักงานคณะกรรมการกํากับและส่งเสริมการประกอบธุรกิจประกันภัย เรื่อง กําหนดหลักสูตรและวิธีการ การอบรมความรู้เกี่ยวกับการประกันวินาศภัยสําหรับผู้ขอรับและขอต่ออายุใบอนุญาตเป็นตัวแทนประกันวินาศภัยและนายหน้าประกันวินาศภัย (ฉบับที่ 2) พ.ศ. 2557”


ข้อ ๒ ประกาศนี้ให้ใช้บังคับตั้งแต่วันประกาศเป็นต้นไป


ข้อ ๓ ให้ยกเลิกความในข้อ 5.4 ของข้อ 5 ประกาศสํานักงานคณะกรรมการกํากับและส่งเสริมการประกอบธุรกิจประกันภัย เรื่อง กําหนดหลักสูตรและวิธีการ การอบรมความรู้เกี่ยวกับการประกันวินาศภัยสําหรับผู้ขอรับและขอต่ออายุใบอนุญาตเป็นตัวแทนประกันวินาศภัยและนายหน้าประกันวินาศภัย พ.ศ. 2556 และให้ใช้ความต่อไปนี้แทน

          “5.4 การขอต่ออายุใบอนุญาตเป็นตัวแทนประกันวินาศภัย ครั้งที่ 3 อายุใบอนุญาต 5 ปี ต้องผ่านการอบรมไม่น้อยกว่า 6 ชั่วโมง ในวิชาดังต่อไปนี้

          (1) กฎหมายที่เกี่ยวข้องกับตัวแทนประกันวินาศภัย (1 ชั่วโมง)

          (2) การจัดการพิจารณารับประกันภัยและการกําหนดอัตราเบี้ยประกันภัย (2 ชั่วโมง)

          (3) การจัดการค่าสินไหมทดแทนประกันภัย (1 ชั่วโมง)

          (4) ผลิตภัณฑ์ประกันวินาศภัย (1 ชั่วโมง)

          (5) จรรยาบรรณและแนวทางปฏิบัติที่ดีในการให้บริการ (1 ชั่วโมง)”


ข้อ ๔ ให้ยกเลิกความในวรรคสองของข้อ 7 แห่งประกาศสํานักงานคณะกรรมการกํากับและส่งเสริมการประกอบธุรกิจประกันภัย เรื่อง กําหนดหลักสูตรและวิธีการ การอบรมความรู้เกี่ยวกับการประกันวินาศภัย สําหรับผู้ขอรับและขอต่ออายุใบอนุญาตเป็นตัวแทนประกันวินาศภัย และนายหน้าประกันวินาศภัย พ.ศ. 2556 และให้ใช้ความต่อไปนี้แทน

          “การเข้ารับการสัมมนาในวิชาที่เกี่ยวข้องกับการประกันภัย ภายในระยะเวลา 5 ปี ก่อนใบอนุญาตสิ้นอายุให้นับเป็นจํานวนชั่วโมงการอบรมตามวรรคหนึ่งได้ตามจริงแต่ไม่เกิน 15 ชั่วโมง กรณีตัวแทนประกันวินาศภัย และไม่เกิน 25 ชั่วโมง กรณีนายหน้าประกันวินาศภัย  ทั้งนี้ ผู้จัดสัมมนาต้องแจ้งแผนการจัดสัมมนา และรายละเอียดหัวข้อการสัมมนาให้สํานักงานทราบล่วงหน้าไม่น้อยกว่า 1 เดือนก่อนการจัดสัมมนา เพื่อให้สํานักงานให้ความเห็นชอบก่อน หากสํานักงานไม่มีการทักท้วงภายใน 10 วันทําการ ซึ่งนับจากวันที่สํานักงานได้ประทับตราลงรับจากสารบรรณกลางและได้รับเอกสารประกอบการพิจารณาครบถ้วนแล้ว ให้ถือว่าหน่วยงานได้รับความเห็นชอบแผนการจัดสัมมนาและหัวข้อสัมมนาแล้ว”


ผู้มีอํานาจลงนาม - ประกาศ ณ วันที่ 18 ธันวาคม พ.ศ. 2557

 

ประเวช  องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย